# Abactochromis labrosus

Abactochromis labrosus és una espècie de peix pertanyent a la família dels cíclids i l'única del gènere Abactochromis.

## Etimologia

Abactochromis prové del mot llatí abactus (desterrat, expulsat) i de la paraula grega força emprada en noms de cíclids chromis (una mena de peix, potser una perca). El nom fa referència als seus hàbits solitaris, errants i, aparentment, no territorials i, també, al fet d'haver estat apartat del gènere Melanochromis on s'havia mantingut erròniament durant 75 anys.

## Descripció

Fa 11,5 cm de llargària màxima. 15-17 espines a l'única aleta dorsal i 3 a l'anal. 14-15 radis tous a les aletes pectorals. 7-8 radis segmentats a l'aleta anal. 28-29 vèrtebres (13-14 preanals). Escates ctenoides als flancs i el peduncle caudal. 30-32 escates a la línia lateral, la qual és discontínua. 18-22 fileres d'escates per sobre de la línia lateral i 7-12 per sota. Cap gros. Llavis hipertrofiats i densament coberts de papil·les gustatives. Presenta 7 franges verticals sense taques laterals. De vegades, ha estat confós amb Placidochromis milomo, però aquest darrer té escates toràciques més grans, una major grandària i només 4 franges verticals per sota de l'aleta dorsal (7 en el cas d'A. labrosus).

## Alimentació

Es mou de roca en roca xuclant invertebrats bentònics i d'altres organismes amb els seus grans llavis. El seu nivell tròfic és de 3,22.

## Hàbitat i distribució geogràfica

És un peix d'aigua dolça, demersal (entre 0 i 30 m de fondària) i de clima tropical (23 °C-26 °C; 11°S-14°S), el qual viu a Àfrica: és un endemisme del fons rocallós de tot el llac Malawi (més freqüent a les illes i al llarg de la riba nord-oriental) a Malawi, Moçambic i Tanzània.

## Observacions

És inofensiu per als humans, el seu índex de vulnerabilitat és baix (10 de 100), forma part del comerç internacional de peixos ornamentals i les seues principals amenaces són la pesca de subsistència, la competència d'espècies al·lòctones i la seua captura amb destinació a l'exportació.

## Referències

* 1 2 Catalogue of Life Arxivat 2014-10-30 a Wayback Machine. (anglès)
* ↑ The Taxonomicon (anglès)
* ↑ Encyclopedia of Life (anglès)
* ↑ Romero, P., 2002. An etymological dictionary of taxonomy. Madrid, l'Estat espanyol.
* 1 2 3 FishBase (anglès)
* 1 2 3 4 5 6 Oliver, M. K. & Arnegard, M. E., 2010. A new genus for Melanochromis labrosus, a problematic Lake Malawi cichlid with hypertrophied lips (Teleostei: Cichlidae). Ichthyological Exploration of Freshwaters, vol. 21 (núm. 3): 209-232.
* ↑ Morphology Data of Abactochromis labrosus - FishBase (anglès)
* ↑ MalawiCichlids.com (anglès)
* 1 2 3 4 UICN (anglès)
* ↑ Sea Around Us (anglès)
* ↑ Riehl, R. i H. A. Baensch, 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p. Pàg. 714.
* ↑ Maréchal, C., 1991. Melanochromis. P. 258-265. A: J. Daget, J.-P. Gosse, G. G. Teugels i D. F. E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Ribbink, A. J., 1990. Alternative life-history styles of some African cichlid fishes. Env. Biol. Fish. 28:87-100.
* ↑ Ribbink, A. J., Marsh, B. A., Marsh, A. C., Ribbink A. C. i Sharp, B. J., 1983. A preliminary survey of the cichlid fishes of rocky habitats in Lake Malawi. South African Journal of Zoology 18: 149–310.
* ↑ Konings, A., 1990. Ad Konings's book of cichlids and all the other fishes of Lake Malawi. T. F. H. Publications, Inc., Neptune City, Nova Jersey, 495 p.
* ↑ Konings, A., 1989. Malawi cichlids in their natural habitat. Verduijn Cichlids, Holland & Lake Fish Movies, Alemanya Occidental. 303 p.
* ↑ Konings, A., 1995. Malawi Cichlids in their Natural Habitat. Segona edició. Cichlid Press, St. Leon-Rot, Alemanya.
* ↑ List of Freshwater Fishes reported from Mozambique - FishBase (anglès)
* ↑ List of Freshwater Fishes reported from Tanzania - FishBase (anglès)
* ↑ GBIF (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, el Canadà. 217 p. M.Sc. thesis.

## Bibliografia

* Adler, W., 1979. Cichliden von A-Z. Haplochromis labrosus (Trewavas, 1935). DCG (Deutsche Cichliden Gesellschaft) Informationen, 10: 1-2.
* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, els Estats Units.
* Loiselle, P. V., 1978. Reflections on the generic placement of Haplochromis labrosus. Buntbarsche Bulletin, 67:16-18.
* Merritt, M., 1978. Further notes concerning the species Haplochromis labrosus. Buntbarsche Bulletin, 67: 11-16.
* Museu Suec d'Història Natural, 1999. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia.
* Riehl, R. i H. A. Baensch, 1996. Aquarien Atlas, Band 1. 10a. edició. Mergus Verlag GmBH, Melle (Baixa Saxònia), Alemanya. 992 p. Pàg. 714.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* YouTube (anglès)
* Imatge a Flickr